Tre’ să fii de pe altă planetă ca să nu te umfle râsul văzându-i pe interlopii de Ilfov de la Pelicanul protestând cu glas mare contra Uber, pe motiv de bune practici fiscale şi legislaţia muncii.

Cauza taximetriştilor e oricum pierdută, ca a toţi luddiţilor dintotdeauna, dar măcar să fi lăsat pe alţii în prima linie a gargarei etice, nu să se bage chiar ăştia la înaintare, mă gândesc.

Altfel, nimic nou sub soare. Ia uite ce ziceau meşterii ţesători englezi pe la 1800, când dădeau buzna în fabrici ca să fărâme cu toporul noua scorneală, anume maşinile de ţesut mecanice ce le distrugeau joburile: „noua tehnică frauduloasă şi înşelatoare nu e decât o cale de a ocoli practicile şi relaţiile normale de muncă”.

Parcă e un citat din sindicaliştii care protestau ieri.